# Sent Joan de Verges

Sent Joan de Verges$^,$$^,$$^,$ (Saint-Jean-de-Verges en francés) es una comuna occitana del País de Fois, situada dins lo departament d'Arièja e la region d'Occitània, ancianament de Miègjorn-Pirenèus.

## Geografia

Le Centre Espitalièr Intercomunal de la Val d'Arièja (CEIVA), que remplaça los espitals de Pàmias e de Foish, es dins la comuna dempuèi 2001.

## Toponimia
### Sent Joan de Verges

La prononciacion es [sen'ʒ(w)an de'βeɾʒes]. La fòrma en occitan, segon Patrici Pojada es Sent Joan de Verges. Las fòrmas ancianas son Sanctum Joannem de Vergis en 1224, Sanctem Johannem de Virginibus en 1245, 1246, Sant Johan de Verges en 1385, 1387, 1390 e cap a 1460 (Cronica d'Esquerrièr), etc. Segon Dauzat e Rostaing, Sent Joan es l'ebrèu Johannes, nom de Sent Joan l'Evangelista e de Sent Joan Baptista. Dins aqueste cas, s'agís de Sent Joan Baptista. La dificultat es le nom de Verges. S'es pas una marrida latinizacion, las fòrmas Virginibus representarián vertadièrament « de joventas, de verges ». Dins l'enquista Sacaze de las annadas 1880, lo regent de la comuna respond Sent Jan, mès les de Varilhas e Vièlanava del Bòsc escrivon Sent Jan de Verjas, çò que correspond pas a las fòrmas ancianas e sembla una adaptacion del francés.

### Marcelhàs

Lo lòc (Marseillas en francés) es de mal trobar sus Geoportail : cal cercar château de Marseillas, Saint-Jean-de-Verges o pont de Marseillas, Saint-Jean-de-Verges siquenon lo sistèma vos manda a Varilhas. La prononciacion es [maɾse'ʎas]. Patrici Pojada causís la grafia Marcelhàs contra Marcelhans, de mal descodar. Las fòrmas ancianas son [villa] de Marcellanis en 1272, Marcelhas en 1385, 1390, 1401, 1445, 1460, 1535. Lemoine considèra que Marcelhàs ven del nom de persona galloroman Marcellus, ambe'l sufixe -anum. P. Pojada obsèrva que la finala es la meteissa en francés que Meràs e Siuràs. La finala ven probablament del sufixe d'apertenéncia en -anum a l'ablatiu-locatiu, que daissa una -s finala. Lo nom latin (o eventualament galloroman) de proprietari es probablament Marcellus.

### Vièlanava del Bòsc

Cercar a l'article.

## Istòria

Le 1èr de genièr de 1975, la comuna de Vièlanava del Bòsc foguèt incorporada a la de Sent Joan de Verges, ambe'l regime de la fusion simpla.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| octobre de 2020 | (2026) | Monique Laye | | regenta |
| mai de 2020 | julhet de 2020 (mòrt en foncions) | Charles Alozy | divèrs esquèrra | quadre |
| març de 2008 | 2020 | Jacques Dejean | divèrs esquèrra | quadre |
| març de 2001 | 2008 | Albert Fradet | | |
| | 2001 | | | |
| abans 1981 | 1983 | Marcelle Margheritora | PS | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): , totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 534 | 609 | 585 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 596 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 503 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 411 | 488 | 571 | 635 | 787 | 841 | 1 058 | 1 077 | Cercar |
| 2009 | 2010 |
| 1 122 1 162 | 1 145 1 185 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 1265 abitants e la densitat èra de 99,37 ab/km².

## Véser tanben

* Comunas d'Arièja

## Nòtas e referéncias

* ↑ Pojada, Patrici. Repertòri toponimic de las comunas de la region Miègjorn-Pirenèus. Nouvelles Éditions Loubatières, 2009. ISBN 978-2-86266-573-3.
* ↑ «Toponimia occitana».
* ↑ Congrès permanent de la lenga occitana. «Top'Òc: Diccionari toponimic occitan».
* ↑ Institut d'Estudis Occitans. «BdTopoc–Geoccitania».
* 1 2 3 Patrici Poujade, Dictionnaire toponymique de l'Ariège, ed. IEO d'Arièja, 2021, p. 369-370
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 214
* ↑ Patrici Poujade, Dictionnaire toponymique de l'Ariège, ed. IEO d'Arièja, 2021, p. 262
* ↑ https://www.insee.fr/fr/metadonnees/cog/commune/COM09337-villeneuve-du-bosc
* Portal de Lengadòc